Carlos Andrés Pérez

Carlos Andrés Pérez Rodríguez, nado en Rubio (Táchira) o 27 de outubro de 1922 e finado en Miami o 25 de decembro de 2010, foi un político venezolano pertencente ao partido Acción Democrática, que exerceu o cargo de Presidente da República en dous períodos (1974-1979 e 1989-1993).

 Traxectoria 
Durante o seu primeiro mandato, o país foi coñecido co alcume de "Venezuela Saudita" debido ao fluxo de petrodólares dos ingresos pola exportación do petróleo de Venezuela. O seu segundo mandato, a diferenza do anterior, estivo marcado por escándalos de corrupción que culminarían coa súa separación do cargo, ante a declaración de procedencia de antejuicio de méritos por parte da Corte Suprema de Xustiza acusado malversación de fondos públicos e fraude á nación,El Universal: Carlos Andrés Pérez e a crise social manifesta no chamado Caracazo. Tanto os escándalos de corrupción como o Caracazo foron utilizados como argumento por Hugo Chávez e Hernán Grüber Odremán para dous intentos de golpe de estado o 4 de febreiro e o 27 de novembro de 1992, respectivamente. Ao ser separado das súas funcións polo Congreso Nacional o 21 de maio de 1993El Universal: Ramón J. Velásquez polo delito de malversación de fondos públicos, converteuse no único presidente en exercicio na historia en ser destituído por unha acción xudicial.

 Notas 

Categoría:Presidentes de Venezuela
Categoría:Nados no estado de Táchira
Categoría:Nados en 1922
Categoría:Finados en 2010